CELEX: 32011R0875
Language: lv
Date: 2011-08-31 00:00:00
Title: Komisijas Īstenošanas regula (ES) Nr. 875/2011 ( 2011. gada 31. augusts ) par atsevišķu preču klasifikāciju kombinētajā nomenklatūrā

2.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 227/9
            
         KOMISIJAS ĪSTENOŠANAS REGULA (ES) Nr. 875/2011
   (2011. gada 31. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 31. augustā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Zemūdens apvalks digitālajām fotokamerām, izgatavots galvenokārt no plastmasas 39. nodaļas 1. piezīmes nozīmē.
                  Izstrādājums sastāv no divām caurspīdīgām pusēm, kas ir aprīkotas ar manuāli darbināmām spiedpogām, vadības vai darbināšanas pogām no metāla un rāmjiem ar plastmasas skavām. To var aprīkot arī ar pretapžilbes ekrānu, stiprinājumu un papildu rokturi.
                  Ūdensnecaurlaidīgā apvalka priekšpusē ir dobums objektīva ievietošanai, kas sastāv no stikla lodziņa un metāla ietvara ar iekšēju vītni papildu objektīvam. Aizmugurē ir polsterēta atvere kameras skatu meklētājam.
                  Izstrādājums ir domāts, lai tajā ievietotu veselu digitālo fotokameru un to būtu iespējams lietot mitrā vai putekļainā vidē.
                  (Sk. 1. un 2. attēlu.) (1)
                  
               
               
                  3926 90 97
               
               
                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu, 39. nodaļas 1. piezīmi un KN kodu 3926, 3926 90 un 3926 90 97 formulējumu.
                  Klasificēšana pozīcijā 4202 pie fotosomām nav iespējama. Fotosomas ir ietvertas pozīcijā 4202. Taču zemūdens apvalks nav tikai konteiners digitālo fotokameru glabāšanai, bet izstrādājums ar savu funkciju. Tā kā izstrādājumam ir spiedpogas un pogas vadībai vai darbināšanai, tas nav uzskatāms par konteineru.
                  Klasificēšana pozīcijā 8529 nav iespējama, jo, lai gan izstrādājums ir fotokameras piederums, tas nav uzskatāms par digitālās fotokameras detaļu, jo nav būtisks digitālās fotokameras funkcionēšanai.
                  Klasificēšana pozīcijā 9006 vai 9007 atbilstīgi 90. nodaļas 2.b) piezīmei arī nav iespējama, jo šīs pozīcijas ietver tradicionālos fotoaparātus un kinokameras, nevis digitālās kameras.
                  Izstrādājums sastāv no dažādiem materiāliem un tādēļ ir klasificējams pēc tā materiāla, kas tam piešķir pamatīpašības, piemērojot 3.b) vispārīgo noteikumu.
                  Tā kā pamatīpašības izstrādājumam piešķir plastmasa, tas ir klasificējams pozīcijā 3926 pie citādiem plastmasas izstrādājumiem ar KN kodu 3926 90 97.
               
            
         
      
                  
                     
               
               
                  
                     
               
            
                  1. attēls
               
               
                  2. attēls
               
            
         (1)  Fotoattēli pievienoti tikai informācijai.